pythainlp/thaigov-v2-corpus-22032023 huggingface dataset:
วันศุกร์ที่ 3 กันยายน 2564
ปลัด วธ. บันทึกเทปการประกาศผลรางวัลรายการศิลปวัฒนธรรมดีเด่น งานประกาศผลรางวัลโทรทัศน์ทองคำ ครั้งที่ ๓๕
บันทึกเทปการประกาศผลรางวัลรายการศิลปวัฒนธรรมดีเด่น งานประกาศผลรางวัลโทรทัศน์ทองคำ ครั้งที่ ๓๕
วันที่ ๒ กันยายน ๒๕๖๔ เวลา ๑๔.๐๐ น. นางยุพา ทวีวัฒนะกิจบวร ปลัดกระทรวงวัฒนธรรมบันทึกเทปการประกาศผลรางวัลรายการศิลปวัฒนธรรมดีเด่น งานประกาศผลรางวัลโทรทัศน์ทองคำ ครั้งที่ ๓๕ ณ ห้องประชุม ๒ ชั้น ๘ อาคารวัฒนธรรมวิศิษฏ์ กระทรวงวัฒนธรรม
วันอังคารที่ 28 ธันวาคม 2564
นายกรัฐมนตรีกล่าวอวยพรปีใหม่สื่อมวลชน ขอให้ช่วยเป็นส่วนสำคัญในการนำพาประเทศชาติไปข้างหน้า รักษาไว้ซึ่งจรรยาบรรณสื่อมวลชนเพื่อความรัก ความสามัคคีของคนไทย
นายกรัฐมนตรีกล่าวอวยพรปีใหม่สื่อมวลชน ขอให้ช่วยเป็นส่วนสำคัญในการนำพาประเทศชาติไปข้างหน้า รักษาไว้ซึ่งจรรยาบรรณสื่อมวลชนเพื่อความรัก ความสามัคคีของคนไทย
วันนี้ (28 ธันวาคม 2564) พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวอวยพรสื่อมวลชนเนื่องในโอกาสวันปีใหม่ พ.ศ. 2565 ที่จะมาถึงนี้ โดยนายกรัฐมนตรีขออาราธนาสิ่งศักดิ์สิทธิ์และพระบารมีของพระบาทสมเด็จพระเจ้าอยู่หัว สมเด็จพระนางเจ้าพระบรมราชินี และพระบรมวงศานุวงศ์ทุกพระองค์ อำนวยพรให้สื่อมวลชนทุกท่าน ทุกแขนง มีสุขภาพกายและสุขภาพใจที่แข็งแรง ประสบความสำเร็จดั่งที่ตั้งใจไว้ เพื่อเป็นส่วนสำคัญในการนำพาประเทศชาติ ประชาชน เดินไปข้างหน้าอย่างมั่นคงและยั่งยืนในฐานะสื่อกลางที่มีคุณภาพ พร้อมรักษาไว้ซึ่งจรรยาบรรณของสื่อมวลชนเพื่อความรัก ความสามัคคี ของคนไทย
.......................
วันเสาร์ที่ 17 กรกฎาคม 2564
“อนุทิน” ยืนยัน รัฐบาลจะจัดหาวัคซีนโควิดสำหรับประชาชนในไทยทุกคน
รองนายกรัฐมนตรีและรัฐมนตรีว่าการกระทรวงสาธารณสุข ยืนยันรัฐบาลจะจัดหาวัคซีนโควิด 19 ให้ประชาชนในประเทศไทยทุกคน มอบกรมควบคุมโรคเร่งเจรจาต่อรองกับแอสตร้าไทยแลนด์ ให้ได้วัคซีนมากที่สุด เร็วที่สุด
รองนายกรัฐมนตรีและรัฐมนตรีว่าการกระทรวงสาธารณสุข ยืนยันรัฐบาลจะจัดหาวัคซีนโควิด 19 ให้ประชาชนในประเทศไทยทุกคน มอบกรมควบคุมโรคเร่งเจรจาต่อรองกับแอสตร้าไทยแลนด์ ให้ได้วัคซีนมากที่สุด เร็วที่สุด
วันนี้ (17 กรกฎาคม 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขให้สัมภาษณ์ภายหลังตรวจเยี่ยมการจัดบริการฉีดวัคซีนโควิด 19 ที่สถานีกลางบางซื่อว่า วันนี้ได้มาติดตามการฉีดวัคซีนที่นี้ซึ่งเปิดบริการฉีดวัคซีนให้ประชาชนต่อเนื่องมาเป็นวันที่ 55 แล้ว (ตั้งแต่วันที่ 24 พฤษภาคม -16 กรกฎาคม 2564) ด้วยอัตรากำลังแพทย์ ทันตแพทย์ พยาบาล เภสัชกรและเจ้าหน้าที่สนับสนุนวันละ 420 คน ให้บริการฉีดวัคซีนไปแล้ว 819,011โดส พร้อมกำชับให้เร่งรัดดำเนินการฉีดวัคซีนให้กลุ่มเสี่ยง คือ ผู้สูงอายุ ผู้มีโรคประจำตัว 7 กลุ่มโรคและหญิงตั้งครรภ์ เพื่อให้เกิดภูมิต้านทาน ลดการเจ็บป่วยรุนแรง ลดอัตราการเสียชีวิตให้ได้มากที่สุด
นายอนุทิน กล่าวว่า สำหรับแผนการฉีดวัคซีนโควิด 19 ในช่วงที่มีการระบาดของโรครุนแรงนี้ ได้มีข้อสั่งการ ให้สลับชนิดการฉีดวัคซีน ซึ่งเป็นแนวทางที่ได้รับการเสนอจากคณะกรรมการวิชาการที่ประกอบด้วยคณะแพทย์ผู้เชี่ยวชาญที่ดูแลวิธีการบริหารจัดการวัคซีน ที่ได้ทำการศึกษาวิจัยวิธีการฉีดวัคซีนซิโนแวคสลับกับแอสตร้าเซนเนก้า ทำให้เกิดภูมิต้านทานในระยะเวลาอันสั้น มีประโยชน์ต่อประชาชนในการรับมือกับสายพันธุ์เดลต้า ฝ่ายนโยบายได้พิจารณาว่าเป็นประโยชน์กับประชาชนสอดคล้องกับสถานการณ์ปัจจุบันที่มีการระบาดรุนแรงจึงได้รับแนวทางมาดำเนินการ
ในส่วนของการจัดหาวัคซีน กรมควบคุมโรคในฐานะคู่สัญญากับบริษัทแอสตร้าเซนเนก้า (ประเทศไทย) จำกัด ได้เจรจาต่อรองอย่างต่อเนื่องให้ผู้ผลิตที่จะจัดหาวัคซีนเพิ่มเติมให้ประเทศไทยมากที่สุด เร็วที่สุด โดยเฉพาะช่วงที่มีการระบาดรุนแรงขณะนี้ โดยได้ตั้งคณะทำงานในการเจรจากับผู้ผลิต
“รัฐบาลไทยจะจัดหาวัคซีนและฉีดให้กับคนในประเทศไทยจนครบทุกคน จนกว่าโรคโควิดจะหมดไปหรือจนกลายเป็นโรคประจำถิ่น” นายอนุทินกล่าว
***************************************** 17 กรกฎาคม 2564
วันเสาร์ที่ 12 มีนาคม 2565
​PM instructs government agencies to seek measures against energy price hike that have the least impact on people
​PM instructs government agencies to seek measures against energy price hike that have the least impact on people
March 11, 2022, at 13.30 hrs, at the Green Room, Thai Khu Fah Building, Government House, Prime Minister and Defense Minister Gen. Prayut Chan-o-cha chaired the meeting with the group of Prime Minister’s advisors to discuss S-Curve industry investment plan.
Government Spokesperson Thanakorn Wangboonkongchana disclosed gist of the meeting as follows:
The Prime Minister acknowledged the progress of S-Curve investment in various areas, including the electric vehicle manufacturing, which saw tangible development and is well responded by the investors. He was also reported on the implementation of long-term resident visas to accommodate foreign investors and travelers, and promotion progress of digital, electronics, and medical industries.
The meeting also reported to the Prime Minister on the implementation of trade and investment promotion between Thailand and Saudi Arabia, such as downstream partnership on refinery and petrochemical industry, EV hub, biofuels and biochemicals, and video games/entertainment industry, among others, of which tangible progress should be seen by this month.
The Prime Minister also handed down a policy for his advisors to work proactively, progressively, and sustainably, and carefully adjust trade and investment plan and operation in a bid to keep up with changes of situation for the best interest of the nation. He also discussed current energy price hike, and instructed all agencies to seek proper countermeasures that have the least impact on the people.
วันอังคารที่ 13 กรกฎาคม 2564
รัฐบาลเผยข่าวดี  ยาฟาวิพิราเวียร์วิจัยและพัฒนาในประเทศ ลุ้นขึ้นทะเบียนตำรับยาจาก อย.เดือนนี้  รัฐ-เอกชนจับมือต่อยอดผลิตเชิงพาณิชย์ลดนำเข้าจากต่างประเทศ
รัฐบาลเผยข่าวดี  ยาฟาวิพิราเวียร์วิจัยและพัฒนาในประเทศ ลุ้นขึ้นทะเบียนตำรับยาจาก อย.เดือนนี้  รัฐ-เอกชนจับมือต่อยอดผลิตเชิงพาณิชย์ลดนำเข้าจากต่างประเทศ
นางสาวรัชดาธนาดิเรกรองโฆษกประจำสำนักนายกรัฐมนตรีเปิดเผยว่านายกรัฐมนตรีพลเอกประยุทธ์จันทร์โอชาติดตามความคืบหน้าการวิจัยและพัฒนาการผลิตยาฟาวิพิราเวียร์ในประเทศสำหรับต้านไวรัสโควิด19ซึ่งเป็นส่วนหนึ่งของการขับเคลื่อนตามแผนยุทธศาสตร์เศรษฐกิจBCG (Bio-Circula-Green Economy)ของรัฐบาลโดยสำนักงานพัฒนาวิทยาศาสตร์และเทคโนโลยีแห่งชาติ(สวทช.)รายงานว่าได้มีการลงนามความร่วมมือระหว่างสวทช.องค์การเภสัชกรรม(อภ.)และบริษัทปตท.เพื่อร่วมกันวิจัยและพัฒนากระบวนการสังเคราะห์สารตั้งต้น(Active Pharmaceutical Ingredients : API)ของการผลิตยาฟาวิพิราเวียร์ความเป็นไปได้ในการผลิตเชิงพาณิชย์ เพี่อสร้างความมั่นคงทางยาให้แก่ประเทศไทยโดยความร่วมมือดังกล่าวมีความคืบหน้าอย่างมากสามารถสังเคราะห์สารตั้งต้นที่มีความบริสุทธิผ่านเกณฑ์มาตรฐานและยังเป็นการสังเคราะห์จากสารตั้งต้นที่มีราคาถูกโดยไม่ต้องนำเข้าวัตถุดิบจากต่างประเทศซึ่งปัจจุบันต้องมีการนำเข้ามากถึงร้อยละ95
มากไปกว่านั้นในเดือนกรกฎาคมนี้ทางองค์การเภสัชกรรมคาดว่ายาฟาวิพิราเวียร์ที่ได้วิจัยและพัฒนาขึ้นนั้นจะได้รับการขึ้นทะเบียนตำรับยาจากสำนักงานคณะกรรมการอาหารและยา(อย.)และจากนั้นจะเป็นการผลิตเชิงพาณิชย์เพื่อให้ผู้ป่วยโควิด19เข้าถึงยาอย่างเพียงพอเมื่อทุกอย่างสำเร็จลุล่วงประเทศไทยจะสามารถผลิตยาฟาวิพิราเวียร์ในราคาที่ถูกกว่านำเข้าอย่างมาก
นางสาวรัชดาได้กล่าวเพื่มถึงความร่วมมือระหว่างสวทช.อภ.และบริษัทปตท.ด้วยว่าครอบคลุมตั้งแต่การทดสอบในระดับห้องปฏิบัติการ(Laboratory scale)การถ่ายทอดเทคโนโลยีจนถึงระดับอุตสาหกรรม(Industrial scale)ตลอดจนการศึกษาความเป็นไปได้ในการพัฒนาสารออกฤทธิ์ทางเภสัชกรรม(Feasibility Study)ที่มีศักยภาพในเชิงพาณิชย์จึงถือเป็นอีกหนึ่งโมเดลความร่วมมือรัฐ-เอกชนในการพัฒนาอุตสาหกรรมยาขณะเดียวกันการพัฒนาวัคซีนป้องกันโรคโควิด19โดยนักวิจัยไทยก็มีความก้าวหน้าไปมากเช่นกันแสดงให้เห็นถึงความสามารถทางด้านการแพทย์และสาธารณสุขของไทยระยะยาวนำไปสู่การลดการนำเข้าและยังเป็นแนวทางหนึ่งที่ช่วยให้ประเทศก้าวพ้นกับดักรายได้ปานกลางซึ่งบุคคลากรมีทั้งความรู้และนำไปต่อยอดเพื่อการผลิตขายต่อไปด้วย
วันจันทร์ที่ 13 มิถุนายน 2565
เปิดตัว “โครงการ Sports Hero” พัฒนานักกีฬาดาวรุ่งที่มีศักยภาพสูง มุ่งสู่โอลิมปิกเกมส์ 2024 (ปารีส)
.....
กระทรวงการท่องเที่ยวและกีฬา เปิดตัว “โครงการ Sports Hero” พัฒนานักกีฬาดาวรุ่งที่มีศักยภาพสูง มุ่งสู่โอลิมปิกเกมส์ 2024 (ปารีส) เพื่อวางรากฐานการสร้างนักกีฬา ต่อยอดสู่การคัดตัวเป็นนักกีฬาทีมชาติในอนาคต จากการค้นหานักกีฬาดาวรุ่งที่มีพรสวรรค์ รวมถึงผู้ฝึกสอนกีฬาชนิดต่าง ๆ เข้ามาฝึกอบรมและพัฒนา โดยนำวิทยาศาสตร์การกีฬาเข้ามาใช้พัฒนาสู่การแข่งขันระดับชาติและนานาชาติ และสร้างชื่อเสียงให้กับประเทศไทยต่อไป
.
โดยเน้นการดูแลและสนับสนุนนักกีฬาอย่างครบวงจร ทั้งด้านวิทยาศาสตร์การกีฬา ขวัญกำลังใจ โอกาสในการเข้าร่วมเก็บตัวฝึกซ้อมและแข่งขัน/ประลอง เพื่อเพิ่มพูนประสบการณ์ทั้งภายในและต่างประเทศ โดยเฉพาะชนิดกีฬาความหวังหรือชนิดกีฬาเป้าหมายตามที่การกีฬาแห่งประเทศไทยกำหนด
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 7 เมษายน 2565
ปลัดกอบชัยฯ เป็นประธานการประชุมผู้บริหารระดับสูงกระทรวงอุตสาหกรรม
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม
ปลัดกอบชัยฯ เป็นประธานการประชุมผู้บริหารระดับสูงกระทรวงอุตสาหกรรม
วันนี้ (7 เมษายน 2565) เวลา 8.30 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมผู้บริหารระดับสูงกระทรวงอุตสาหกรรม โดยมี นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม และผู้บริหารระดับสูงเข้าร่วมประชุม ณ ห้องประชุม อก.1 อาคารสำนักงานปลัดกระทรวงอุตสาหกรรม
โดยที่ประชุมได้รับทราบประกาศ แนวทางการปฏิบัติราชการ เพื่อรองรับสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) สถานการณ์ตามมาตรการการป้องกันโรคติดเชื้อไวรัสโคโรนา 2019 (COVID-19)ในสถานประกอบการ ข้อมูลสถานการณ์ผลผลิตอ้อย การปล่อยสินเชื่อของกองทุนพัฒนาเอสเอ็มอีตามแนวประชารัฐ เพื่อช่วยเหลือเอสเอ็มอีให้เข้าถึงแหล่งทุน เพิ่มศักยภาพ เสริมสภาพคล่อง กำหนดการจัดงานสถานาปนากระทรวงอุตสาหกรรม ครบรอบ 80 ปี ในวันที่ 5 พฤษภาคม 2565
#กระทรวงอุตสาหกรรม
#ประชุมผู้บริหารระดับสูง
วันอังคารที่ 6 กรกฎาคม 2564
ประกาศ ขสมก. ประจำวันที่ 6 กรกฎาคม 2564 พนักงานติดเชื้อไวรัส COVID-19 จำนวน 3 ราย
ประกาศ ขสมก. ประจำวันที่ 6 กรกฎาคม 2564 พนักงานติดเชื้อไวรัส COVID-19 จำนวน 3 ราย
1) พนักงานเก็บค่าโดยสารรถธรรมดา สาย 95 ก คนที่ 1 เขตการเดินรถที่ 1
2) พนักงานเก็บค่าโดยสารรถธรรมดา สาย 95 ก คนที่ 2 เขตการเดินรถที่ 1
3) พนักงานขับรถโดยสารธรรมดา สาย 156 เขตการเดินรถที่ 8
วันจันทร์ที่ 1 พฤศจิกายน 2564
รัฐมนตรีว่าการกระทรวงยุติธรรม เผยเปิดเยี่ยมญาติวันแรก 12 พฤศจิกายน เตรียมลงพื้นที่ จังหวัดน่าน แจก N95 กำชับทุกแห่งเร่งฉีดวัคซีนเข็มสองให้ครบ
รัฐมนตรีว่าการกระทรวงยุติธรรม เผยเปิดเยี่ยมญาติวันแรก 12 พฤศจิกายน เตรียมลงพื้นที่ จังหวัดน่าน แจก N95 ทุกเรือนจำบริการประชาชนหลังเอกชนบริจาค 2 ล้านชิ้น กำชับทุกแห่งเร่งฉีดวัคซีนเข็มสองให้ครบ ระวังโดนสังคม-ญาติกดดัน ประสานผู้ว่าฯ-สธ.จังหวัด ปฏิบัติตา
เมื่อวันที่ 1 พฤศจิกายน 2564 เวลา 10.00 น. ที่กรมราชทัณฑ์ นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมติดตามการดำเนินงานและมอบนโยบายการบริหารงานราชทัณฑ์ พร้อมด้วย น.ส.ณัฐธ์ภัสส์ ยงใจยุทธ ผู้ช่วยรัฐมนตรีประจำกระทรวงยุติธรรม นายอายุตม์ สินธพพันธุ์ อธิบดีกรมราชทัณฑ์ ผู้บริหาร ผบ.เรือนจำและข้าราชการระดับสูงร่วมประชุมผ่านระบบการประชุมทางไกล
นายสมศักดิ์ กล่าวว่า การเตรียมพร้อมการเปิดเยี่ยมผู้ต้องขัง ขณะนี้เรือนจำต่างๆ ต้องมีการเตรียมความพร้อม เมื่อฉีดวัคซีนโควิค-19 เข็มสองครบแล้ว เราจะมีการเปิดให้เยี่ยมญาติ ซึ่งขณะนี้เราได้รับวัคซีนเข็มที่สองจากกระทรวงสาธารณสุขครบแล้ว แต่ยังมีบางเรือนจำฉีดไม่ได้ เพราะยังไม่ครบกำหนดเวลาหลังจากฉีดเข็มแรก ทราบว่ามี 21 เรือนจำที่ฉีดเข็มแรกไปวันสุดท้ายคือ 15 ตุลาคม 2564 ดังนั้น 21 เรือนจำนี้ต้องนับวันให้ดีจะฉีดอย่างไรให้เร็ว เพราะเมื่อยังฉีดเข็มสองไม่ครบก็จะเปิดเยี่ยมญาติไม่ได้ และจะถูกกดดันจากสังคม ญาติและผู้ต้องขัง เพราะไม่ได้มีการเปิดให้เยี่ยมญาติมาเป็นปีแล้ว ซึ่งหากเรือนจำไหนทำได้ช้ากว่าเรือนจำอื่น ผบ.เรือนจำและผอ.โรงพยาบาล จะถูกจับจ้อง เราต้องมีคำตอบที่มีเหตุผลให้กับพวกเขาในความล่าช้าเหล่านั้น นอกจากนี้ตนได้รับการประสานจากภาคเอกชน ขอบริจาคหน้ากากอนามัย N95 จำนวน 2 ล้านชิ้น ซึ่งตรงนี้จะส่งให้กรมราชทัณฑ์แจกจ่ายไปยังเรือนจำทั่วประเทศ ผู้ต้องขังแต่ละคนจะได้คนละ 7 ชิ้น เพื่อเป็นการบริการฟรีในการเยี่ยมญาติ
นายสมศักดิ์ กล่าวอีกว่า ในส่วนของการเตรียมความพร้อม เรื่องของมาตรการความปลอดภัยสำหรับการเยี่ยมญาติ จะมี 5 ความปลอดภัย คือ 1. สภาพแวดล้อม ต้องมีจุดคัดกรอง ห้องเยี่ยมต้องปลอดโปร่ง มีระบบระบายอากาศตามมาตรฐาน และเว้นระยะห่าง 2 เมตร 2. ผู้ต้องขัง ต้องฉีดวัคซีนครบ 2 เข็มแล้ว สวมหน้ากากอนามัย มีการตรวจคัดกรอง 3. ญาติ ต้องมีการจองคิวล่วงหน้า ฉีดวัคซีนครบแล้ว เข้าเยี่ยมครั้งละ 1 คน สวมหน้ากากอนามัย 4. เจ้าหน้าที่ห้องเยี่ยม ต้องมีภูมิคุ้มกัน ตรวจไม่พบเชื้อ และ 5. การบริหารจัดการ ต้องจองการเยี่ยมล่วงหน้าผ่านออนไลน์หรือโทรศัพท์ ซื้อของฝากเงินออนไลน์ก่อนเยี่ยม ทำความสะอาดทุกรอบเยี่ยม ซึ่งในการจะเปิดเยี่ยมญาติ ขอให้เรือนจำประสานกับผู้ว่าราชการจังหวัด สาธารณสุขจังหวัด ให้รับรู้รับทราบว่าเราจะมีการเปิดเยี่ยมญาติ หากจังหวัดไหนยังไม่พร้อมก็เปิดไม่ได้ และเราต้องเร่งทำให้พร้อมให้เร็วที่สุด และเรือนจำไหนที่เปิดเยี่ยมได้ก็ต้องปฏิบัติตามมาตรฐาน SOP อย่างเคร่งครัด ทั้งนี้ ในวันที่ 12 พฤศจิกายน 2564 จะเป็นวันแรกที่เปิดให้มีการเยี่ยมญาติ โดยตนจะลงพื้นที่ไปติดตามที่ จังหวัดน่าน
วันพุธที่ 8 ธันวาคม 2564
รัฐมนตรีฯ สุริยะ ให้เอกอัครราชทูตวิสามัญผู้มีอำนาจเต็มแห่งสาธารณรัฐสังคมนิยมประชาธิปไตยศรีลังกาประจำประเทศไทย เข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นางโกโลนเน อัปปุหามิลาเค จมินทะ อิโนกา โกโลนเน เอกอัครราชทูตวิสามัญผู้มีอำนาจเต็มแห่งสาธารณรัฐสังคมนิยมประชาธิปไตยศรีลังกาประจำประเทศไทย เข้าพบ
รัฐมนตรีฯ สุริยะ ให้เอกอัครราชทูตวิสามัญผู้มีอำนาจเต็มแห่งสาธารณรัฐสังคมนิยมประชาธิปไตยศรีลังกาประจำประเทศไทย เข้าพบ
วันนี้ (7 ธันวาคม 2565) เวลา 16.00 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นางโกโลนเน อัปปุหามิลาเค จมินทะ อิโนกา โกโลนเน เอกอัครราชทูตวิสามัญผู้มีอำนาจเต็มแห่งสาธารณรัฐสังคมนิยมประชาธิปไตยศรีลังกาประจำประเทศไทย เข้าพบ เพื่อเข้าเยี่ยมคารวะในโอกาสเข้ารับหน้าที่และหารือ แลกเปลี่ยนความคิดเห็นเกี่ยวกับภาพรวมด้านเศรษฐกิจ อุตสาหกรรม การค้า การลงทุน ความสัมพันธ์และความร่วมมือระหว่างไทย-ศรีลังกา โดยมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายณัฐพล รังสิตพล อธิบดีกรมส่งเสริมอุตสาหกรรม ร่วมหารือ ณ ห้องรับรอง 1 อาคารสำนักงานปลัดกระทรวงอุตสาหกรรม
วันจันทร์ที่ 9 พฤษภาคม 2565
สธ.เฝ้าระวัง 3 สายพันธุ์ย่อย “โอมิครอน” ย้ำวัคซีนช่วยเสริมภูมิตามธรรมชาติลดเสี่ยงติดเชื้อ
กระทรวงสาธารณสุขเฝ้าระวัง 3 สายพันธุ์ย่อย “โอมิครอน” หลังพบข้อสังเกตในต่างประเทศ มีผู้ป่วยเข้ารักษาในโรงพยาบาลมากขึ้น เน้นกลุ่มเดินทางจากต่างประเทศและผู้ป่วยอาการหนัก ขณะนี้พบเพียง BA.5 จำนวน 1 ราย ยังไม่พบ BA.4 และ BA.2.12.1
กระทรวงสาธารณสุขเฝ้าระวัง 3 สายพันธุ์ย่อย “โอมิครอน” หลังพบข้อสังเกตในต่างประเทศ มีผู้ป่วยเข้ารักษาในโรงพยาบาลมากขึ้น เน้นกลุ่มเดินทางจากต่างประเทศและผู้ป่วยอาการหนัก ขณะนี้พบเพียงBA.5 จำนวน 1 ราย ยังไม่พบ BA.4 และ BA.2.12.1 ย้ำภูมิธรรมชาติไม่พอป้องกัน ต้องฉีดวัคซีนร่วมด้วย ยังไม่พบสายพันธุ์ลูกผสมจากประเทศไทยใน GISAID
วันนี้ (9 พฤษภาคม 2565) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นพ.ศุภกิจ ศิริลักษณ์ อธิบดีกรมวิทยาศาสตร์การแพทย์ และนพ.บัลลังก์ อุปพงษ์ รองอธิบดีกรมวิทยาศาสตร์การแพทย์ แถลงข่าวการเฝ้าระวังสายพันธุ์โควิด 19 ในประเทศไทย โดย นพ.ศุภกิจกล่าวว่า ขณะนี้โควิด 19 ในประเทศไทยเป็นสายพันธุ์โอมิครอน 100% จากการตรวจเฝ้าระวังช่วงวันที่ 30 เมษายน - 6 พฤษภาคม 2565 จำนวน 747 ราย พบเป็นโอมิครอนทั้งหมด ไม่พบสายพันธุ์อื่นๆ โดยสายพันธุ์ย่อยของโอมิครอนเป็นBA.2 ถึง 97.6% ทั้งนี้ องค์การอนามัยโลกมีการเฝ้าระวัง 3 สายพันธุ์ย่อยของโอมิครอน คือ BA.4 , BA.5 ซึ่งส่วนใหญ่พบในแถบแอฟริกาใต้และยุโรปบางประเทศ และ BA.2.12.1 ส่วนใหญ่พบในสหรัฐอเมริกา เนื่องจากมีข้อสังเกตว่าอาจเป็นสาเหตุที่ทำให้ผู้ป่วยเข้ารักษาในโรงพยาบาลมากขึ้น หรืออาจจะรุนแรงขึ้น
“ประเทศไทยมีการเฝ้าระวังทั้ง 3 สายพันธุ์นี้ โดยให้ศูนย์วิทยาศาสตร์การแพทย์ทั้ง 15 แห่ง ตรวจเฝ้าระวัง เน้นกลุ่มที่เดินทางมาจากต่างประเทศ และผู้ป่วยอาการหนัก โดยใช้วิธีการตรวจเฉพาะจุดหรือSNP เนื่องจากตำแหน่งเฉพาะของแต่ละสายพันธุ์มีความแตกต่างกัน คือ หากพบ L452R ร่วมกับ del69/70 เป็น BA.4 และ BA.5 หากเป็น L452Q จะเป็น BA.2.12.1 ซึ่งประเทศไทยพบเพียง BA.5 จำนวน 1 ราย เป็นคนบราซิล ขณะนี้รักษาหายกลับบ้านแล้ว ส่วน BA.4 และ BA.2.12.1 ยังไม่พบในประเทศไทย แต่พบ BA.2.12 จำนวน 2 ราย เป็นชาวอินเดียและแคนาดา” นพ.ศุภกิจกล่าว
นพ.ศุภกิจ กล่าวว่า สำหรับสายพันธุ์BA.4 และ BA.5 มีการกลายพันธุ์ที่ตำแหน่งโปรตีนหนาม L452R เหมือนกับสายพันธุ์เดลตา แต่เร็วเกินไปที่จะสรุปว่ามีความรุนแรงเท่าเดลตา ยังต้องดูข้อมูลต่อไป ส่วนเรื่องของภูมิคุ้มกัน มีรายงานจากแอฟริกาใต้ว่า เมื่อติดเชื้อด้วย BA.1 ภูมิคุ้มกันที่เกิดขึ้นตามธรรมชาติไม่สามารถกัน BA.2 ได้ จึงไม่สามารถกัน BA.4 และ BA.5 ได้เช่นกัน แต่หากติดเชื้อ BA.1 และรับวัคซีนมาก่อน ภูมิคุ้มกันจะลดลงไม่มาก จะช่วยป้องกัน BA.4 และ BA.5 ได้มากขึ้น ดังนั้น การฉีดวัคซีนด้วยจะดีกว่าการติดเชื้อโดยธรรมชาติ และวัคซีนยังช่วยป้องกันได้ทุกสายพันธุ์
สำหรับสายพันธุ์ลูกผสมหรือไฮบริดที่ประเทศไทยส่งตัวอย่างไปยังฐานข้อมูลกลางโลกGISAID ยังไม่พบว่าเข้าได้กับสายพันธุ์ลูกผสมตัวใด ส่วนการตรวจด้วยเครื่องอัตโนมัติขั้นต้นในการบ่งบอกสายพันธุ์ ขณะนี้มี 12 ตัวอย่าง เข้าได้กับ XM 8 ตัวอย่าง XN 3 ตัวอย่าง และ XE 1 ตัวอย่าง แต่ต้องรอ GISAID วิเคราะห์ว่าใช่หรือไม่ ทั้งนี้สายพันธุ์ลูกผสมในไทยไม่น่ากังวล เพราะสายพันธุ์เดลตาหายไปเกือบหมด จึงไม่น่าจะเกิดไฮบริด ยกเว้นสายพันธุ์ลูกผสมที่พบจะมีการขยายพันธุ์
******************************************9 พฤษภาคม 2565
วันพุธที่ 29 ธันวาคม 2564
บริษัท ขนส่ง จำกัด คุมเข้มเดินทางช่วงเทศกาลปีใหม่ 2565 ออกมาตรการความปลอดภัยรถโดยสารเพิ่ม
และพร้อมสุ่มตรวจ ATK หาเชื้อ COVID-19 ตามนโยบายรัฐมนตรีว่าการกระทรวงคมนาคม
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จำกัด (บขส.) กระทรวงคมนาคม เปิดเผยข้อมูลการเดินทางในช่วงเทศกาลส่งท้ายปีเก่าต้อนรับปีใหม่ ประจำปี 2565 ว่า เมื่อวานนี้ (28 ธันวาคม 2564) บขส. ได้จัดรถโดยสาร (รถ บขส. รถร่วม รถตู้) ให้บริการในเที่ยวขาไป - ขากลับ จำนวน 5,122 เที่ยว รองรับผู้โดยสารได้ จำนวน 48,768 คน ขณะเดียวกันคาดการณ์ว่า วันนี้ (29 ธันวาม 2564) จะมีผู้โดยสารใช้บริการอยู่ที่ประมาณ 50,000 - 60,000 คน ดังนั้นเพื่อเป็นการป้องกันตามมาตรการกระทรวงสาธารณสุข และดำเนินการตามข้อสั่งการของนายศักดิ์สยาม ชิดชอบ รัฐมนตรีว่าการกระทรวงคมนาคม บขส. พร้อมทำตามมาตรการป้องกัน ด้วยการสุ่มตรวจ Antigen Test Kit หรือ ATK กับผู้ที่จะเดินทางกลับภูมิลำเนา โดย บขส. ได้รับการสนับสนุนจากกรมควบคุมโรค กระทรวงสาธารณสุข นำรถโมบายเคลื่อนที่พระราชทาน มาตรวจคัดกรองเชื้อไวรัส COVID-19 ให้กับประชาชนที่เดินทางในช่วงเทศกาลปีใหม่ ระหว่างวันที่ 28 - 31 ธันวาคม 2564 และวันที่ 1 - 3 มกราคม 2565 โดยไม่เสียค่าใช้จ่าย ณ บริเวณประตูทางเข้า ชั้น 1 และ 3 ด้านหน้าอาคารสถานีขนส่งผู้โดยสารกรุงเทพฯ (จตุจักร)
​         กรรมการผู้จัดการใหญ่ บขส. กล่าวเพิ่มเติมว่า บขส.ได้ออกประกาศมาตรการความปลอดภัยในการเดินรถและการป้องกันอุบัติเหตุจากเพลิงไหม้รถยนต์โดยสาร เพื่อเป็นแนวทางให้หน่วยงานที่เกี่ยวข้อง รวมถึงผู้ประกอบการรถร่วมฯ และเจ้าของรถโดยสารรับจ้างไม่ประจำทาง ถือปฏิบัติเพื่อความปลอดภัยและสร้างความมั่นใจให้แก่ผู้โดยสาร โดยรถโดยสารทุกคันที่วิ่งให้บริการต้องแสดงเอกสารรับรองผ่านการตรวจสภาพที่กระจกหน้ารถ และรถโดยสารที่อยู่ภายใต้การกำกับดูแลของ บขส. ต้องผ่านการตรวจความพร้อมก่อนให้บริการ ตามแบบการตรวจความพร้อม (Check List) ทุกครั้ง รวมทั้งเมื่อเกิดเหตุฉุกเฉินขณะเดินรถ ให้หยุดรถเพื่อตรวจสอบ และเปลี่ยนรถคันใหม่มาให้บริการ
​         อย่างไรก็ดี บขส. ได้เน้นย้ำให้เจ้าหน้าที่ บขส. และผู้ประกอบการรถร่วมฯ ทุกราย ปฏิบัติตามมาตรการป้องกันและควบคุมการแพร่ระบาดของโรคติดเชื้อไวรัส COVID-19 โดยนำมาตรการ 4 พร้อม คือ สถานีพร้อม พนักงานพร้อม รถโดยสารพร้อม และการบริการพร้อม มาใช้ควบคู่กัน และขอความร่วมมือผู้โดยสาร สวมหน้ากากอนามัยหรือหน้ากากผ้า ขณะใช้บริการที่สถานีขนส่ง และบนรถโดยสารตลอดการเดินทาง รวมทั้งให้ลงทะเบียนผ่านแอปพลิเคชันไทยชนะหรือแพลตฟอร์มไทยชนะทุกครั้งที่ใช้บริการรถโดยสารสาธารณะและที่สถานีขนส่งผู้โดยสารด้วย
วันพุธที่ 4 พฤษภาคม 2565
ข่าวดี! 4 จังหวัดท่องเที่ยวภาคใต้ ธุรกิจฟื้นตัว มีผู้ประกอบการจดทะเบียน "จัดตั้งนิติบุคคลใหม่" เพิ่ม 51.62%
.....
กระทรวงพาณิชย์ เผยว่า กรมพัฒนาธุรกิจการค้า ได้วิเคราะห์ข้อมูลธุรกิจในพื้นที่ 4 จังหวัดท่องเที่ยวยอดนิยมภาคใต้ ประกอบด้วย ภูเก็ต สุราษฎร์ธานี กระบี่ และพังงา ซึ่งเป็นจังหวัดที่ได้รับการสนับสนุนมาตรการต่าง ๆ ของรัฐ พบว่า ช่วงเดือน ม.ค. - มี.ค. 65 มีผู้ประกอบการได้จดทะเบียน "จัดตั้งนิติบุคคลใหม่" เพิ่มขึ้น 1,216 ราย หรือ 51.62% แบ่งเป็น
.
-จ.ภูเก็ต 613 ราย เพิ่มขึ้น 82% ทุน 1,666.90 ล้านบาท เพิ่มขึ้น 102%
.
-จ.สุราษฎร์ธานี 450 ราย เพิ่มขึ้น 35% ทุน 977.10 ล้านบาท เพิ่มขึ้น 90%
.
-จ.กระบี่ 110 ราย เพิ่มขึ้น 17% ทุน 178.21 ล้านบาท เพิ่มขึ้น 64%
.
-จ.พังงา 43 ราย เพิ่มขึ้น 16% ทุน 66.81 ล้านบาท เพิ่มขึ้น 14%
.
นอกจากนี้ ยังพบว่าธุรกิจอื่น ๆ ที่เกี่ยวข้องกับธุรกิจการท่องเที่ยว ไม่ว่าจะเป็นธุรกิจภัตตาคารและร้านอาหาร ธุรกิจโรงแรม รีสอร์ท และห้องชุด ธุรกิจสปา และธุรกิจที่ให้บริการสำรองการท่องเที่ยว ก็เติบโตขึ้นเช่นกัน
.
จากข้อมูลดังกล่าว ถือว่าเป็นสัญญาณการฟื้นตัวเศรษฐกิจภาคการท่องเที่ยวและประเทศอย่างชัดเจน โดยสะท้อนให้เห็นถึงความสามารถของภาคธุรกิจไทยที่ได้ปรับตัวให้เข้ากับสถานการณ์การแพร่ระบาดของโควิด-19
#ไทยคู่ฟ้า #ร่วมต้านโควิด19
-------------------
วันพุธที่ 3 สิงหาคม 2565
โฆษกรัฐบาลเผย นายกฯ ปลื้มนักกีฬาเทควันโดยุวชนไทยขึ้นเป็นอันดับ 3 ของโลก ในศึกเทควันโดยุวชนชิงแชมป์โลก 2022 พร้อมเชิญชวนร่วมเชียร์วอลเลย์บอลหญิง-ชายทีมชาติไทยสู้ศึก AVC CUP 2022
โฆษกรัฐบาลเผย นายกฯ ปลื้มนักกีฬาเทควันโดยุวชนไทยขึ้นเป็นอันดับ 3 ของโลก ในศึกเทควันโดยุวชนชิงแชมป์โลก 2022 พร้อมเชิญชวนร่วมเชียร์วอลเลย์บอลหญิง-ชายทีมชาติไทยสู้ศึก AVC CUP 2022
วันนี้ (3 สิงหาคม 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมความสำเร็จของนักกีฬาเทควันโดยุวชนทีมชาติไทย ที่ได้รับการจัดอันดับสูงขึ้นเป็นอันดับ 3 ของโลก จากการแข่งขันเทควันโดยุวชนชิงแชมป์โลก พร้อมชื่นชมทุกฝ่ายในการพัฒนาเยาวชนให้มีความสามารถในระดับโลก สร้างชื่อแก่ประเทศไทย
โฆษกประจำสำนักนายกรัฐมนตรี กล่าวว่า การแข่งขันเทควันโดยุวชนชิงแชมป์โลก รายการ โซเฟีย เวิล์ด เทควันโด คาเด็ต แชมเปี้ยนชิพส์ 2022 (Sofia 2022 World Taekwondo Cadet Championships) จัดขึ้นระหว่างวันที่ 28 - 31 กรกฎาคม 2565 ที่ผ่านมา ณ กรุงโซเฟีย ประเทศบัลแกเรีย นักกีฬาเทควันโดยุวชนทีมชาติไทยสามารถคว้า 3 เหรียญทอง 2 เหรียญเงิน และ 3 เหรียญทองแดง ซึ่งทีมหญิงคว้าอันดับ 2 ถ้วยคะแนนรวม ขณะที่ทีมชายคว้าอันดับ 5 ถ้วยคะแนนรวม ถือว่าผลงานครั้งนี้เกินเป้าหมายที่สมาคมกีฬาเทควันโดแห่งประเทศไทยวางไว้ ได้รับการจัดอันดับสูงขึ้นเป็นอันดับ 3 ของโลก เป็นรองเพียงเกาหลีใต้ และอิหร่าน ทั้งนี้ การแข่งขันเยาวชนเทควันโดชิงแชมป์โลกยังจัดต่อเนื่อง ณ กรุงโซเฟีย ประเทศบัลแกเรีย ในรายการ โซเฟีย เวิลด์ เทควันโด จูเนียร์ แชมเปี้ยนชิพส์ 2022 (Sofia 2022 World Taekwondo Junior Championships) ระหว่างวันที่ 2 - 7 สิงหาคม 2565 นี้ โดยทีมไทยเข้าร่วมแข่งขันทั้งหมด 10 คน เป็นชาย 5 คน และหญิง 5 คน
นายธนกร กล่าวเพิ่มเติมว่า นักกีฬาวอลเล่ย์บอลหญิงและชายของไทยจะเข้าแข่งขันในรายการ "เอวีซี คัพ 2022" หรือ AVC CUP 2022 (The 2022 Asian Women's Volleyball Cup และ 2022 Asian Volleyball Cup for Men) โดยประเภททีมชาย จัดระหว่างวันที่ 7-14 สิงหาคม 2565 ณ ศูนย์กีฬาเทศบาลนคร จังหวัดนครปฐม โดยทีมชายไทยอยู่ร่วมสายแข่งขันกับทีมเกาหลี และ ฮ่องกง สำหรับประเภททีมหญิงจะจัดการแข่งขันระหว่างวันที่ 21 - 29 สิงหาคม 2565 ณ ประเทศฟิลิปปินส์ โดยไทยได้ถูกแบ่งสายอยู่กลุ่ม บี ร่วมกับ ญี่ปุ่น, คาซัคสถาน, ไต้หวัน และออสเตรเลีย
“นายกรัฐมนตรีชื่นชมความมุ่งมั่นพยายามฝึกฝนของนักกีฬาไทยจนสามารถคว้าชัยชนะจากการแข่งขันประเภทต่างๆ ในระดับนานาชาติมาได้อย่างเต็มภาคภูมิ สร้างชื่อเสียงให้กับตนเอง ครอบครัว และประเทศชาติ อีกทั้งเชื่อมั่นในศักยภาพของทุกฝ่ายในการผลักดันความเป็นทีมชาติไทยให้เป็นที่รู้จักในระดับสากล และขอเชิญชวนพี่น้องประชาชนร่วมส่งกำลังใจเชียร์วอลเลย์บอลหญิงและชายทีมชาติไทย เพื่อสร้างขวัญกำลังใจ และนำความสำเร็จมาให้พี่น้องชาวไทย” นายธนกรฯ กล่าว
วันอังคารที่ 22 กุมภาพันธ์ 2565
นายกฯ ชมผลงานเกษตรกร โชว์ผลงาน  Smart Farmer  ในโครงการ 1 จังหวัด 1 โครงการ 1 หลักสูตร  ย้ำรัฐบาลมุ่งแก้ไขปัญหาความยากจนให้กับประชาชน แบบพุ่งเป้าและ ครอบคลุมทุกมิติ
นายกฯ ชมผลงานเกษตรกร โชว์ผลงาน  Smart Farmer  ในโครงการ 1 จังหวัด 1 โครงการ 1 หลักสูตร  ย้ำรัฐบาลมุ่งแก้ไขปัญหาความยากจนให้กับประชาชน แบบพุ่งเป้าและ ครอบคลุมทุกมิติ ให้เกิดผลเป็นรูปธรรมโดยเร็ว
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า วันนี้ (22 ก.พ.65) เวลา 08.50 น.ณ โถงกลาง ตึกสันติไมตรี ทำเนียบรัฐบาล ก่อนการประชุมคณะรัฐมนตรี นายสุชาติ ชมกลิ่น รัฐมนตรีว่าการกระทรวงแรงงาน เข้าพบพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่อประชาสัมพันธ์การแสดงผลงานการฝึกอบรมฝีมือแรงงานโดยใช้เทคโนโลยี IoT เพื่อยกระดับแรงงานภาคเกษตรให้เป็น Smart Farmer ภายใต้โครงการ 1 จังหวัด 1 โครงการ 1 หลักสูตร ตามนโยบายนายกรัฐมนตรีที่ต้องการพัฒนาศักยภาพกําลังแรงงานทุกกลุ่มผ่านกลไก ประชารัฐ และช่วยเหลือเกษตรกรที่ได้รับผลกระทบจากโควิด-19 ส่งเสริมการมีงานทํา ่มีอาชีพ มีรายได้ และมีความเป็นอยู่ที่ดี โดยเน้น Upskill และ Reskill ให้แก่แรงงาน โดยตั้งเป้าเพิ่มทักษะทั่วประเทศกว่า 1,500 คน โดยมี พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายดิสทัต โหตระกิตย์ เลขาธิการนายกรัฐมนตรี คณะผู้บริหารกระทรวงแรงงาน ประกอบด้วย นายบุญชอบ สุทธมนัสวงษ์ ปลัดกระทรวงแรงงาน ร่วมประชาสัมพันธ์ครั้งนี้ด้วย
โอกาสนี้ นายกรัฐมนตรีทดสอบระบบการให้น้ำแปลงเกษตรผ่านระบบ IoT ด้วยแท็บเล็ต เพื่อควบคุมการให้น้ำแปลงเกษตรของกลุ่มวิสาหกิจชุมชน น้า&หลานฟาร์ม แบบ Real time ผ่านกล้อง CCTV โดยมีนางญาณกร จันทหาร ผู้นำกลุ่มวิสาหกิจชุมชน น้า&หลาน ฟาร์ม จังหวัดขอนแก่น และนางสาวจิราภา สัมมา ผู้ผ่านการฝึกอบรมจากกรมพัฒนาฝีมือแรงงาน นำเสนอข้อมูลผลสำเร็จจากการดำเนินโครงการที่ได้นําเทคโนโลยี IoT ไปใช้ในการประกอบอาชีพปลูกผักออแกนิค ซึ่งได้ส่งเสริมและให้โอกาสแก่แรงงานคืนถิ่นที่กลับภูมิลําเนา และเกษตรกรที่ประกอบอาชีพเดิมอยู่แล้ว จะได้รับการฝึกอบรมการใช้เทคโนโลยีชั้นสูงเพื่อการเกษตร สามารถสร้างงาน สร้างรายได้เดือนละกว่า 25,000 บาท ช่วยเพิ่มรายได้จากการเพาะปลูกแบบเดิม 30-50% สร้างความมั่นคงทางอาหาร สร้างงาน สร้างรายได้อย่างยั่งยืน ทั้งนี้ นายกรัฐมนตรีย้ำให้ดำเนินการฝึกอบรมนำไปสู่ความยั่งยืนให้ประชาชนประกอบอาชีพได้อย่างแท้จริง สร้างอาชีพ และรายได้ ใช้การตลาดนำการผลิต
นายกรัฐมนตรี ยังเน้นย้ำถึงนโยบายสำคัญของรัฐบาลขณะนี้ที่มุ่งการดำเนินการแก้ไขปัญหาความยากจนให้กับประชาชนแบบพุ่งเป้าที่ครอบคลุมทุกมิติทั้งมิติสุขภาพ มิติความเป็นอยู่ มิติการศึกษา มิติรายได้ และมิติการเข้าถึงบริการภาครัฐ ให้เกิดผลเป็นรูปธรรมโดยเร็ว
—————-
กลุ่มประชาสัมพันธ์และเผยแพร่ สำนักโฆษก
วันพฤหัสบดีที่ 14 กรกฎาคม 2565
เชิญชวนคนไทยร่วมบริจาคเลือดเพิ่มปริมาณเลือดสำรองในโรงพยาบาลหลังช่วงหยุดยาวจำนวนผู้บริจาคลดลง ด้านโรงพยาบาลศิริราชแจ้งขาดเลือดทุกหมวดหมู่เปิดรับบริจาคทุกวัน
เชิญชวนคนไทยร่วมบริจาคเลือดเพิ่มปริมาณเลือดสำรองในโรงพยาบาลหลังช่วงหยุดยาวจำนวนผู้บริจาคลดลง ด้านโรงพยาบาลศิริราชแจ้งขาดเลือดทุกหมวดหมู่เปิดรับบริจาคทุกวันไม่เว้นวันหยุดราชการ-นักขัตฤกษ์
วันที่ 14 ก.ค. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า เนื่องด้วยเดือนก.ค. มีวันหยุดยาวหลายช่วงด้วยกัน ทำให้ปริมาณผู้บริจาคเลือดในโรงพยาบาลและศูนย์รับบริจาคโลหิตหลายแห่งลดลง ในขณะที่ปริมาณการใช้เลือดยังเท่าหรือมากกว่าเดิม ทำให้ปริมาณเลือดสำรองของโรงพยาบาลหลายแห่งเริ่มลดลงและขาดแคลน
ดังนี้ จึงขอเชิญชวนคนไทยที่มีสุขภาพดี ร่วมบริจาคเลือดเพื่อช่วยเพิ่มปริมาณเลือดสำรองสำหรับช่วยชีวิตผู้ป่วยฉุกเฉิน ผู้ป่วยที่รอการผ่าตัด รวมถึงผู้ป่วยโรคเลือดที่จำเป็นต้องใช้เลือด โดยสามารถบริจาคได้ที่โรงพยาบาล ศูนย์รับบริจาคโลหิตทั่วประเทศ
น.ส.ไตรศุลี กล่าวว่า ในส่วนของโรงพยาบาลศิริราชได้แจ้งว่าขณะนี้ทางโรงพยาบาลกำลังขาดแคลนเลือดสำรองทุกหมู่ ทำให้อาจกระทบต่อความต่อเนื่องในการให้บริการรักษาผู้ป่วยได้ ขณะนี้โรงพยาบาลจึงได้เปิดรับบริจาคเลือดทุกวันไม่เว้นวันหยุดราชการ และวันหยุดนักขัตฤกษ์ โดยประชาชนสามารถติดต่อบริจาคได้ที่ศูนย์รับบริจาคเลือดศิริราช อาคารนวมินทรบพิตร 84 พรรษา ชั้น 3 โรงพยาบาลศิริราช เวลา 08.30-16.00 น. โดยสามารถข้อมูลเพิ่มเติมที่ โทร. 02-414-0100, 02-414-0102 หรือ เฟซบุ๊ค: ศูนย์รับบริจาคเลือดศิริราช
สำหรับข้อแนะนำผู้ต้องการบริจาคเลือด ต้องเตรียมร่างกายให้พร้อม พักผ่อนเพียงพออย่างน้อย 6 ชั่วโมง เป็นผู้มีอายุระหว่าง 18-60 ปี มีน้ำหนัก 48 กก.ขึ้นไป, ไม่เจาะผิวหนัง สัก ลบรอยสัก ในระยะเวลา 4 เดือน, ไม่อยู่ระหว่างรับประทานยาปฏิชีวนะ ยาป้องกันเลือดแข็งตัว, ไม่ได้รับการถอนฟัน ภายใน 7 วัน หรือขูดหินปูนภายใน 3 วันก่อนบริจาคเลือด
ทั้งนี้ หากเป็นผู้หญิงต้องไม่อยู่ในระหว่างมีประจำเดือน ตั้งครรภ์ หรือให้นมบุตร, ไม่มีพฤติกรรมเสี่ยงทางเพศ, ไม่มีอาการไข้ ไอ เจ็บคอ มีน้ำมูก เหนื่อยหอบ, ไม่มีความเสี่ยงต่อการติดโควิด 19 ในช่วง2 สัปดาห์ที่ผ่านมา, หาได้รับวัคซีนโควิด19 ให้เว้น 1 สัปดาห์ก่อนบริจาคเลือด หรือหากมีผลข้างเคียงจากการรับวัคซีนโควิด19 เมื่อหายแล้วให้เว้น 14 วันก่อนบริจาคเลือด
วันจันทร์ที่ 1 พฤศจิกายน 2564
ปลัด สธ. ตรวจเข้มมาตรการรับนักท่องเที่ยว เปิดประเทศวันแรก
ปลัดกระทรวงสาธารณสุข ตรวจเข้มมาตรการรับนักท่องเที่ยวที่ท่าอากาศยานสุวรรณภูมิ รับการเปิดประเทศวันแรก มีนักท่องเที่ยวเดินทางเข้ามา 2,424 คน จาก 40 เที่ยวบิน เน้นย้ำพนักงานและผู้ประกอบการภายในท่าอากาศยานทุกคนต้องได้รับวัคซีนโควิด 19 อย่างน้อย 2 เข็ม
ปลัดกระทรวงสาธารณสุข ตรวจเข้มมาตรการรับนักท่องเที่ยวที่ท่าอากาศยานสุวรรณภูมิ รับการเปิดประเทศวันแรกมีนักท่องเที่ยวเดินทางเข้ามา 2,424 คน จาก 40 เที่ยวบิน เน้นย้ำพนักงานและผู้ประกอบการภายในท่าอากาศยานทุกคนต้องได้รับวัคซีนโควิด 19 อย่างน้อย 2 เข็ม และมีเอกสารยืนยันการฉีด เคร่งครัดCovid Free Setting เพื่อให้เปิดประเทศอย่างปลอดภัย
วันนี้ (1 พฤศจิกายน 2564) นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยนายแพทย์โอภาส การย์กวินพงศ์ อธิบดีกรมควบคุมโรค และคณะผู้บริหาร ติดตามมาตรการป้องกันควบคุมโรครองรับการเปิดประเทศรับนักท่องเที่ยวซึ่งเป็นวันแรก ที่ ท่าอากาศยานสุวรรณภูมิ จ.สมุทรปราการ ให้สัมภาษณ์ว่า ตามนโยบายรัฐบาลที่ให้มีการเปิดประเทศรับนักท่องเที่ยวจากประเทศที่มีความเสี่ยงต่ำ 63 ประเทศ/พื้นที่โดยไม่ต้องกักตัวหลังตรวจไม่พบเชื้อในวันที่ 1 พฤศจิกายน กระทรวงสาธารณสุขได้วางแนวทางการป้องกันควบคุมโรคตั้งแต่เดินทางถึงท่าอากาศยานสุวรรณภูมิ ซึ่งเป็นประตูด่านแรกในการเข้าประเทศไทย ในวันนี้มีผู้ที่เดินทางเข้ามา 2,424 คน เป็นคนไทย 890 คน ต่างชาติ 1,534 คน จาก 40 เที่ยวบิน เมื่อเดินทางมาถึงทุกคนจะต้องผ่านการตรวจคัดกรองจากเจ้าหน้าที่ด่านควบคุมโรคติดต่อระหว่างประเทศ เพื่อตรวจสอบใบอนุญาตเดินทางเข้าประเทศ (COE : Certificate of Entry) หรือแสกน QR Code ระบบ Thailand Pass มีเจ้าหน้าที่ให้บริการ10-15 คน เพื่ออำนวยความสะดวกให้กับผู้เดินทาง ใช้เวลาประมาณ 1 นาทีต่อคน จากนั้นเข้าสู่พิธีการตรวจคนเข้าเมืองและเดินทางไปยังโรงแรมที่จัดไว้เพื่อเข้ารับการตรวจด้วยวิธี RT-PCR และพักรอผลตรวจ 1 คืน หากผลเป็นลบสามารถเดินทางไปได้ทั่วประเทศ โดยนักท่องเที่ยวต้องโหลดแอปพลิเคชั่น “หมอชนะ” สำหรับติดตามตัวตลอดเวลาที่พำนักอยู่ในประเทศไทย
นายแพทย์เกียรติภูมิ กล่าวต่อว่า จากการติดตามมาตรการพบว่าระบบและขั้นตอนต่าง ๆ เป็นไปด้วยความรวดเร็วไม่ติดขัด หลังจากนี้ หากมีนักท่องเที่ยวเข้ามามากขึ้นจะพัฒนาระบบเพื่อให้นักท่องเที่ยวได้รับความสะดวกรวดเร็วและเกิดความปลอดภัยมากที่สุด ทั้งนี้ บุคลากร พนักงาน และผู้ประกอบการภายในท่าอากาศยานทุกคนต้องตระหนักถึงการสร้างความปลอดภัยทั้งแก่ตนเองและนักท่องเที่ยวเช่นกัน โดยต้องได้รับวัคซีนโควิด 19อย่างน้อย 2 เข็ม และมีเอกสารรับรองการฉีดวัคซีน ดูแลรักษาความสะอาดของสถานที่ และเคร่งครัดมาตรการCovid Free Setting เพื่อให้สามารถเปิดประเทศได้อย่างปลอดภัยมากขึ้น
*********************************** 1 พฤศจิกายน 2564
วันจันทร์ที่ 13 ธันวาคม 2564
​Govt Spokesperson: Businesses urged to hire migrant workers under MoU to prevent spread of COVID-19
​Govt Spokesperson: Businesses urged to hire migrant workers under MoU to prevent spread of COVID-19
December 11, 2021, Government Spokesperson Thanakorn Wangboonkongchana disclosed that following the Prime Minister and Defense Minister Gen. Prayut Chan-o-cha’s instruction to law enforcement officials, military, police, and local administrative offices in all the border provinces to intercept smuggling and illegal entry of migrant labors in order to prevent illegal labor, crimes, and minimize the risk of unscreened COVID-19, a large number of illegal migrants have been arrested. He also ordered for thorough investigation of the entire smuggling process. If any involvement of public officials found in any case, they will be subject to the highest legal penalties.
The Prime Minister also called for the employers/entrepreneurs to strictly abide by the law, and hire migrant workers under a memorandum of understanding (MoU), which requires the COVID-19 screening process to ensure safety of the businesses and individuals.
วันจันทร์ที่ 22 สิงหาคม 2565
รัฐหนุน “ผู้ประกอบการไทย” ใช้ประโยชน์จาก RCEP ให้เต็มที่ เพิ่มโอกาสส่งออกสินค้าไปประเทศสมาชิก
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม รับทราบและพอใจหลังจาก ก.พาณิชย์ เผยข้อมูลว่าตั้งแต่ 1 ม.ค. 65 ที่ผ่านมา ซึ่งเป็นวันแรกที่กรอบความตกลงหุ้นส่วนทางเศรษฐกิจระดับภูมิภาค (Regional Comprehensive Economic Partnership Agreement: RCEP) มีผลบังคับใช้นั้น การค้าระหว่างไทยกับประเทศสมาชิกในช่วงครึ่งปีแรก (ม.ค. - มิ.ย. 65) มีมูลค่ารวม 169,041 ล้านดอลลาร์สหรัฐ เพิ่มขึ้น 13% จากช่วงเดียวกันของปีก่อน
.
โดยไทยได้ส่งออกไปยังประเทศสมาชิก RCEP ก่อให้เกิดมูลค่ารวม 78,172 ล้านดอลลาร์สหรัฐ เพิ่มขึ้น 9% มีตลาดส่งออกสำคัญที่สามารถขยายตัวได้อีก เช่น อาเซียน จีน ญี่ปุ่น และเกาหลีใต้ เป็นต้น
.
จากรายงานตัวเลขชี้ให้เห็นว่า ทุกกลุ่มประเภทสินค้าได้รับประโยชน์จากข้อตกลงนี้ มีการส่งออกไปตลาด RCEP เพิ่มขึ้น เช่น น้ำตาลทราย (+145%) ผลไม้กระป๋องและแปรรูป (+19%) ผลิตภัณฑ์ข้าวสาลีและอาหารสำเร็จรูป (+10%) และอาหารสัตว์เลี้ยง (+9%) ผลิตภัณฑ์มันสำปะหลัง (+24%) ข้าว (+12%)
.
นายกฯ สนับสนุนให้ผู้ประกอบการไทยใช้ประโยชน์จาก RCEP อย่างเต็มที่ และควรเร่งศึกษาทำความเข้าใจกฎเกณฑ์ทางการค้า อัตราภาษีศุลกากร กฎถิ่นกำเนิดสินค้า ตลอดจนวางแผนธุรกิจพร้อมพัฒนาสินค้าให้สามารถตอบโจทย์ผู้บริโภคในตลาด RCEP
.
ผู้สนใจสามารถสอบถามเพิ่มเติมได้ที่
.
-สำนักบริการการค้าต่างประเทศ โทร. 0 2547 4830 และ 0 2547 4838
-เว็บไซต์กรมการค้าต่างประเทศ www.dft.go.th
-สายด่วนกรมการค้าต่างประเทศ 1385
.
อ่านเพิ่มเติม คลิก https://www.thaigov.go.th/news/contents/details/58265
#ไทยคู่ฟ้า #ร่วมต้านโควิด19
-------------------
วันพฤหัสบดีที่ 2 กันยายน 2564
กรมทางหลวงชนบท ลาดยางถนนจังหวัดนครศรีธรรมราช กว่า 6 กิโลเมตร ยกระดับมาตรฐานทาง บรรเทาความเดือดร้อนให้กับประชาชนในพื้นที่
กรมทางหลวงชนบท (ทช.) กระทรวงคมนาคม ยกระดับมาตรฐานทาง ดำเนินโครงการก่อสร้างถนนทางหลวงชนบท สายบ้านเนิน - บ้านย่านม่วง ตำบลบ้านเนิน ตำบลเสือหึง อำเภอเชียรใหญ่ อำเภอหัวไทร จังหวัดนครศรีธรรมราช
กรมทางหลวงชนบท (ทช.) กระทรวงคมนาคม ยกระดับมาตรฐานทาง ดำเนินโครงการก่อสร้างถนนทางหลวงชนบท สายบ้านเนิน - บ้านย่านม่วง ตำบลบ้านเนิน ตำบลเสือหึง อำเภอเชียรใหญ่ อำเภอหัวไทร จังหวัดนครศรีธรรมราช ส่งเสริมคุณภาพชีวิตในการเดินทางให้กับประชาชน สนับสนุนการขนส่งพืชผลทางการเกษตรในพื้นที่ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายปฐม เฉลยวาเรศ อธิบดีกรมทางหลวงชนบท เปิดเผยว่า เดิมถนนสายดังกล่าวเป็นถนนลูกรัง ทำให้ประชาชนในพื้นที่ไม่ได้รับความสะดวกในการเดินทาง การขนส่งพืชผลทางการเกษตรเป็นไปด้วยความยากลำบาก ทั้งนี้ เพื่อเป็นการบรรเทาความเดือดร้อนให้กับประชาชนในพื้นที่ให้สามารถเดินทางและขนส่งพืชผลทางการเกษตร อาทิ ข้าว ปาล์ม ระหว่างตำบล อำเภอ ได้อย่างสะดวกรวดเร็วและปลอดภัย สามารถใช้เป็นเส้นทางลัดระหว่างตำบลบ้านเนิน อำเภอเชียรใหญ่ ไปยังตำบลเสือหึง อำเภอหัวไทร ได้อีกทางหนึ่ง ทช. จึงได้ดำเนินโครงการก่อสร้างถนนทางหลวงชนบทสายบ้านเนิน - บ้านย่านม่วง ตำบลบ้านเนิน, เสือหึง อำเภอเชียรใหญ่ อำเภอหัวไทร จังหวัดนครศรีธรรมราช ระยะทาง 6.725 กิโลเมตร โดยก่อสร้างเป็นถนนผิวจราจรแบบแอสฟัลท์ติกคอนกรีต ขนาด 2 ช่องจราจร กว้าง 6 เมตร ก่อสร้างสะพานคอนกรีตเสริมเหล็ก กว้าง 9 เมตร ยาว 36 เมตร จำนวน 1 แห่ง พร้อมติดตั้งเครื่องหมายจราจรและราวกันอันตราย ปัจจุบันการก่อสร้างมีผลงานความก้าวหน้าไปแล้วกว่าร้อยละ 84 คาดว่าจะก่อสร้างแล้วเสร็จสมบูรณ์ในเดือนกันยายน 2564 นี้ โดยใช้งบประมาณในการก่อสร้างรวม 58.967 ล้านบาท
วันอังคารที่ 5 ตุลาคม 2564
PM presented with COVID-19 medication donated by German Government
PM presented with COVID-19 medication donated by German Government
October 4, 2021, at 1100hrs, at the Purple Room, Thai Khu Fah Building, Government House, H.E. Mr. Georg Schmidt, Ambassador of Federal Republic of Germany to Thailand, paid a courtesy call on Prime Minister and Defense Minister Gen. Prayut Chan-o-cha during the handover of COVID-19 medication, donated by the Government of the Federal Republic of Germany. Government Spokesperson Thanakorn Wangboonkongchana disclosed gist of the meeting as follows:
The Prime Minister expressed pleasure to meet the German Ambassador, and commended his active role throughout the past 3 years, especially in tightening relations between people of the two countries through regular posting on the social media platforms, and promoting environmental and climate change awareness, an agenda Thailand has also placed importance on. He also conveyed his regard to Chancellor of Germany Angela Merkel, and congratulated an uneventful general election in Germany. The Thai Government stands ready to continue to strengthen relations and cooperation with the incoming German Government toward comprehensive partnership.
The German Ambassador expressed appreciation toward the Thai Government for its warm support and welcome, and thanked all concerned agencies who have taken part in facilitating the delivery of COVID-19 medication. He also commits to further reinforce relations between Thailand and Germany through various aspects of cooperation, e.g., trade and investment, technology and innovation, and alternative energy, among others. Thailand’s partnership is important to Germany in its endeavor toward sustainable development. Germany stands ready to provide full support to Thailand in all dimensions.
On trade and investment, the Prime Minister affirmed the Thai Government’s commitment to facilitate German investment, and extended his invitation for German investors to invest in Thailand.
On education, the Prime Minister emphasized that Thailand has placed importance on labor skill development on which Germany has provided support through establishment of vocational schools to promote engineering skill development in the country.
Both parties also came to terms to forge environmental cooperation, especially on the climate change and sustainable development, in line with Thailand’s BCG economic model. Focus will be made on bioeconomy for post COVID-19 economic rehabilitation of the ASEAN region.
The Prime Minister, then, received 2,000 units of Casirivimab/Imdevimab (COVID-19 medication), donated by the German Government from the Ambassador, and thanked the German counterpart for their generosity and concern. Both the Prime Minister and the Ambassador appreciated friendship between the two countries especially during the difficult time. The German Government also donated 346,100 doses of AstraZeneca vaccine, which are expected to arrive in Thailand middle of this month.
วันศุกร์ที่ 18 มิถุนายน 2564
รัฐบาลเดินหน้าแก้หนี้ภาคประชาชน โรงรับจำนำรัฐ นำร่องลดดอกเบี้ยผู้ถือบัตรคนจน ชวนเข้าร่วมมหกรรมไกล่เกลี่ยหนี้
รัฐบาลเดินหน้าแก้หนี้ภาคประชาชน โรงรับจำนำรัฐ นำร่องลดดอกเบี้ยผู้ถือบัตรคนจน ชวนเข้าร่วมมหกรรมไกล่เกลี่ยหนี้
วันที่ 18 มิถุนายน 2564 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ห่วงใยสถานการณ์หนี้ภาคประชาชน ซึ่งเป็นปัญหาที่เรื้อรังมานาน และถูกซ้ำเติมด้วยสถานการณ์การแพร่ระบาดโควิด-19 ประชาชนบางกลุ่มขาดรายได้ จนทำให้ความสามารถในการชำระหนี้ลดลง จึงสั่งการให้ทุกภาคส่วนที่เกี่ยวข้องเร่งกำหนดแนวทางช่วยบรรเทาภาระหนี้ประชาชน โดยข้อมูลจากกรมบังคับคดีรายงานว่า ในช่วง 7 เดือนแรกของปีงบประมาณ 2564 (ต.ค. 63-เม.ย. 64) มีคดีแพ่งเข้าสู่การบังคับคดีจำนวน 138,997 คดี คดีส่วนใหญ่ที่เกิดขึ้น 80-90% เป็นหนี้ครัวเรือน คือหนี้บัตรเครดิต เช่าซื้อรถ รวมถึงสินเชื่อส่วนบุคคล อย่างไรก็ตาม คดีที่เข้ามาสู่การบังคับคดีนั้นส่วนใหญ่ปัญหาเริ่มเกิดขึ้นมาก่อนการระบาดของโควิด-19
ทั้งนี้ ตามข้อสั่งการนายกฯ หลายหน่วยงานได้ร่วมกันออกมาตรการแก้ปัญหามาระยะหนึ่งแล้ว อาทิ มหกรรมไกล่เกลียหนี้บัตรเครดิตและสินเชื่อส่วนบุคคลที่ไม่มีหลักทรัพย์ค้ำประกัน เป็นความร่วมมือระหว่างทางธนาคารแห่งประเทศไทย สำนักงานศาลยุติธรรม และกรมบังคับคดี ซึ่งประชาชนให้ความสนใจอย่างมาก มีสินเชื่อที่ขอรับความช่วยเหลือแล้ว กว่า 7 แสนบัญชี เข้าเงื่อนไขได้รับการช่วยเหลือประมาณ 30% ผู้ที่สนใจยังสามารถขอไกล่เกลี่ยหนี้ฯ ได้ถึงวันที่ 30 มิ.ย.นี้ และยังมี มหกรรมไกล่เกลี่ยหนี้เช่าซื้อรถยนต์ออนไลน์ เป็นความร่วมมือระหว่างธนาคารแห่งประเทศไทย สำนักงานศาลยุติธรรม กรมคุ้มครองสิทธิและเสรีภาพ และสำนักงานคณะกรรมการคุ้มครองผู้บริโภค (สคบ.) พร้อมกับผู้ให้บริการ 12 แห่ง โดยผู้เช่าซื้อสามารถเจรจาปรับลดวงเงินรายเดือน ยืดหนี้ ลดดอกเบี้ย หรือพักหนี้ได้หากจำเป็น นับตั้งแต่เริ่ม เมื่อ 1 มิ.ย. มีจำนวนผู้เช่าซื้อสนใจลงทะเบียนแล้ว 13,450 คัน และจะเปิดให้เข้าร่วมมหกรรมฯ ถึงวันที่ 31 ก.ค.นี้ สำหรับผู้สนใจสามารถสอบถามข้อมูล ได้ที่ 1213 ของธนาคารแห่งประเทศไทย
รวมทั้ง สถานธนานุเคราะห์ (สธค.) หรือโรงรับจำนำของรัฐ ทั้ง 40 แห่ง ได้ออกมาตรการช่วยเหลือ แบ่งเบาภาระรายจ่ายดอกเบี้ย ร่วมฝ่าวิกฤติโควิด-19 แล้ว เป็นการจัดโปรโมชั่น “จ่ายคนละครึ่ง” ลดดอกเบี้ย 50% แก่ผู้มาใช้บริการที่ถือบัตรสวัสดิการแห่งรัฐ วงเงินจำนำไม่เกิน 5,000 บาท เริ่มตั้งแต่เดือนมิถุนายน – กรกฎาคม 2564 จำกัด 1 คน 1 สิทธิ์ ต่อ 1 รอบตั๋วจำนำ โดยอำนวยความสะดวกให้กับผู้ใช้บริการ สามารถส่งดอกเบี้ยที่ ณ สาขา หรือผ่านร้าน 7-11 หรือกรุงไทย NEXT ได้
“ท่านนายกฯ มีความตั้งใจที่จะแก้ปัญหาหนี้ครัวเรือนให้เบ็ดเสร็จ โดยมอบหมายคณะทำงาน ศูนย์บริหารสถานการณ์เศรษฐกิจ (ศบศ.) ที่มีรองนายกรัฐมนตรีสุพัฒนพงษ์ พันธ์มีเชาว์ เป็นผู้รับผิดชอบ โดยเน้นการขับเคลื่อน 3 เรื่องควบคู่กัน คือ การให้ความรู้ทางการเงินแก่ประชาชน การกำกับดูแลเจ้าหนี้เพื่อให้สินเชื่ออย่างเป็นธรรม และการปรับโครงสร้างหนี้และการไกล่เกลี่ยปัญหาหนี้สิน ทั้งนี้ ในทางปฏิบัติจะประกอบด้วยมาตรการทั้งระยะสั้นและระยะยาว อาทิ การไกล่เกลี่ยหนี้สินลดการดำเนินคดี เช่น หนี้กยศ. หนี้สหกรณ์ การปรับลดดอกเบี้ยเงินกู้ อาทิ สหกรณ์ สินเชื่อรายย่อ ยPICO และ NANO การส่งเสริมการแข่งขันให้ดอกเบี้ยถูกลง การเพิ่มการเข้าถึงแหล่งทุน เป็นต้น ซึ่งความคืบหน้าการแก้ปัญหาจะมีการรายงานให้ท่านนายกฯ ทราบอย่างต่อเนื่อง” นางสาวรัชดา กล่าว
วันพุธที่ 25 พฤษภาคม 2565
​รัฐมนตรีฯ สุริยะ เป็นประธานเปิดงาน
​รัฐมนตรีฯ สุริยะ เป็นประธานเปิดงาน "DIPROM ยกระดับสินค้าชุมชน กระตุ้นเศรษฐกิจฐานรากนำสู่รายได้คืนถิ่นชุมชน"
รัฐมนตรีฯ สุริยะ เป็นประธานเปิดงาน "DIPROM ยกระดับสินค้าชุมชน กระตุ้นเศรษฐกิจฐานรากนำสู่รายได้คืนถิ่นชุมชน"
จ.ชลบุรี :วันนี้ (22 พฤษภาคม 2565) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานเปิดงาน "DIPROM ยกระดับสินค้าชุมชน กระตุ้นเศรษฐกิจฐานรากนำสู่รายได้คืนถิ่นชุมชน" โดยเป็นการจัดหลักสูตรฝึกทักษะอาชีพต่างๆ เพื่อพัฒนาทักษะการผลิตผลิตภัณฑ์และสร้างรายได้ให้ชุมชน อาทิ การทำน้ำยาซักผ้าและการทำน้ำยาปรับผ้านุ่ม การทำน้ำยาล้างจาน และการทำน้ำยาถูพื้น การออกบูทให้คำปรึกษาแนะนำต่างๆ การทำผลิตภัณฑ์จักสานจากริบบิ้น การออกบูทให้คำปรึกษาแนะนำต่างๆ โดยมี พล.ต.ท พิทักษ์ จารุสมบัติ ประธานที่ปรึกษารัฐมนตรีว่าการกระทรวงอุตสาหกรรม นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม และนายใบน้อย สุวรรณชาตรี ผู้ตรวจราชการกระทรวงอุตสาหกรรม ร่วมเป็นเกียรติ และมีนายณัฐพล รังสิตพล อธิบดีกรมส่งเสริมอุตสาหกรรมกล่าวรายงานวัตถุประสงค์ และนายสรวุฒิ เนื่องจำนงค์ สมาชิกสภาผู้แทนราษฎรจังหวัดชลบุรี กล่าวขอบคุณ ณ อาคารเอนกประสงค์โรงเรียนบ้านป่ายุบ ตำบลหนองไผ่แก้ว อำเภอบ้านบึง จังหวัดชลบุรี
วันพฤหัสบดีที่ 28 ตุลาคม 2564
บสย. ปลุกลงทุน EEC ลุยค้ำ SMEs ฟื้นเศรษฐกิจ
บสย. เดินหน้าโครงการส่งเสริมการลงทุนและบริการทางการเงิน ปลุกลงทุนพื้นที่ EEC ฟื้นเศรษฐกิจ ลุยค้ำประกันสินเชื่อ ธุรกิจเพื่อสังคม  กลุ่ม SMEs รายย่อย กลุ่มนำเข้า-ส่งออก และ กลุ่ม S-curve
นางวสุกานต์ วิศาลสวัสดิ์ รักษาการผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า บสย. พร้อมเดินหน้าโครงการส่งเสริมการลงทุนและบริการธุรกรรมทางการเงินเพื่อพัฒนาเขตพัฒนาพิเศษภาคตะวันออก หรือ EEC หลังจากได้ลงนามบันทึกข้อตกลงความร่วมมือ การส่งเสริมการลงทุนและบริการทางการเงินเพื่อพัฒนาเขตพัฒนาพิเศษภาคตะวันออก ร่วมกับเขตพัฒนาพิเศษภาคตะวันออก ธนาคารออมสิน และ ธนาคารเพื่อการส่งออกและนำเข้าแห่งประเทศไทย โดย บสย.จะเข้าไปช่วยค้ำประกันสินเชื่อ ให้ผู้ประกอบการ SMEs กลุ่มต่างๆ กลุ่มนำเข้า ส่งออก และผู้ประกอบการรายย่อย ที่เข้าไปลงทุนในพื้นที่ EEC ผ่านโครงการค้ำประกันสินเชื่อร่วมกับสินเชื่อของธนาคารพันธมิตร เพื่อเสริมสร้างบรรยากาศการให้บริการธุรกรรมทางการเงินปลุกการลงทุนในพื้นที่ EEC ให้คึกคักมากขึ้น ได้แก่
1.โครงการค้ำประกันสินเชื่อ SMEs ดีแน่นอน วงเงินค้ำประกันสินเชื่อสูงสุด 100 ล้านบาทต่อราย ระยะเวลาค้ำประกันสูงสุด 10 ปี ยกเว้นค่าธรรมเนียมค้ำประกัน 2 ปีแรก
2.โครงการค้ำประกันสินเชื่อ SMEs นำเข้า-ส่งออก วงเงินค้ำประกันสินเชื่อสูงสุด 100 ล้านบาทต่อราย ยกเว้นค่าธรรมเนียมค้ำประกัน 3 ปีแรก ระยะเวลาค้ำประกันสูงสุด 10 ปี
3.โครงการค้ำประกันสินเชื่อ Micro วงเงินค้ำประกันสินเชื่อ ตั้งแต่ 10,000 - 500,000 บาทต่อราย ยกเว้นค่าธรรมเนียมค้ำประกัน 2 ปีแรก ระยะเวลาค้ำประกันสูงสุด 10 ปี
ภายใต้ความร่วมมือครั้งนี้ บสย. มุ่งเสริมสร้างความแข็งแกร่งทางการเงินให้กับผู้ประกอบการ SMEs กลุ่มต่างๆ ผ่านเครื่องมือค้ำประกันสินเชื่อ เพื่อเป็นทุนหมุนเวียน เสริมสภาพคล่อง เดินหน้าธุรกิจอย่างคล่องตัว ได้แก่
1.ผู้ประกอบการที่ดำเนินธุรกิจเพื่อสังคม ( Social Enterprise) นิติบุคคลที่ประกอบธุรกิจผลิตบริการ การพาณิชย์ ที่ขอสินเชื่อ GSB Smooth Biz for EEC จากธนาคารออมสิน
2.ผู้ประกอบการรายย่อย เช่น กลุ่มค้าขาย บริการ ผลิตสินค้าอุปโภคบริโภคเพื่อจำหน่าย ที่ขอสินเชื่อจากธนาคารออมสิน ในโครงการสินเชื่อประชาสุขใจ สำหรับพื้นที่ EEC
3.ผู้ประกอบการที่ขอสินเชื่อ EXIM EEC Plus จากธนาคารเพื่อการส่งออกและนำเข้าแห่งประเทศไทย เพื่อเป็นเงินทุนหมุนเวียน ปรับปรุงเครื่องจักร อุปกรณ์ก่อสร้างอาคารโรงงาน หรือมีการลงทุนใหม่เพื่อเสริมประสิทธิภาพ และอุตสาหกรรม เป้าหมายใหม่ หรือ S -Curve
ทั้งนี้ บสย. มีบริการศูนย์ที่ปรึกษาทางการเงิน SMEs หรือ บสย. F.A. Center เพื่อให้คำปรึกษาฟรีแก่ผู้ประกอบการ SMEs ที่เข้าไปลงทุนในพื้นที่ EEC ได้เสริมสร้างความรู้ทางการเงิน เตรียมพร้อมเพื่อการกู้เงิน และการบริหารธุรกิจ สร้างความมั่นใจในการลงทุนมากยิ่งขึ้น
สอบถามรายละเอียดเพิ่มเติม หรือนัดหมายขอรับคำปรึกษาฟรีจาก บสย. F.A. Center ที่ บสย.Call Center 02-890-9999 ในวันและเวลาทำการ จันทร์-ศุกร์ เวลา 8.30-16.30 น.
ฝ่ายสื่อสารและภาพลักษณ์องค์กร
ชนิญญา สันสมภาค 092-693-5494
ศรัญยู ตันติเสรี 087-598-5025
วันอังคารที่ 15 กุมภาพันธ์ 2565
โฆษกรัฐบาลเผย นายกรัฐมนตรี เชิญชวนพุทธศาสนิกชนร่วมเวียนเทียนวิถีใหม่ New Normal ในวันมาฆบูชา พร้อมกำชับให้วัดดำเนินการปฏิบัติตามมาตรการ เพื่อควบคุมการแพร่ระบาดในชุมชน
โฆษกรัฐบาลเผย นายกรัฐมนตรี เชิญชวนพุทธศาสนิกชนร่วมเวียนเทียนวิถีใหม่ New Normal ในวันมาฆบูชา พร้อมกำชับให้วัดดำเนินการปฏิบัติตามมาตรการ เพื่อควบคุมการแพร่ระบาดในชุมชน
วันที่ 15 กุมภาพันธ์ 2565 นายธนกร วังบุญคงชนะ โฆษกประจำสำนักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เชิญชวนให้พุทธศาสนิกชนร่วมเวียนเทียนออนไลน์ ในวันมาฆบูชา 2565 ในรูปแบบวิถีใหม่ New Normal ซึ่งเป็นการทำบุญวิถีใหม่ ปลอดภัยจากโควิด-19 และยังอำนวยความสะดวกให้แก่ผู้ที่ไม่สามารถเดินทางไปทำกิจกรรมที่วัดให้ร่วมทำบุญในวันสำคัญทางพระพุทธศาสนา โดยร่วมเวียนเทียนออนไลน์ได้ที่เว็บไซต์ www.เวียนเทียนออนไลน์.com สามารถเลือกสถานที่เวียนเทียน ทั้งวัดในประเทศไทย และวัดไทยในต่างประเทศ ซึ่งจะเปิดระบบให้ประชาชนสามารถเข้าร่วมกิจกรรมได้ระหว่างวันที่ 14 - 17 กุมภาพันธ์ 2565 เวลาตั้งแต่ 11.09 น. เป็นต้นไป
โฆษกประจำสำนักนายกรัฐมนตรี กล่าวเพิ่มเติมว่า สำหรับผู้ที่ต้องการเดินทางไปทำบุญเวียนเทียนที่วัด ซึ่งในส่วนกลางกรมศาสนากำหนดจัดที่วัดสระเกศ ส่วนภูมิภาคให้จัดตามบริบทของแต่ละพื้นที่ อาทิ การทำบุญตักบาตร ทำวัตรสวดมนต์ เจริญจิตภาวนา ฟังพระธรรมเทศนา สักการะพระบรมสารีริกธาตุ เวียนเทียน ฯลฯ ทั้งนี้นายกรัฐมนตรีได้กำชับให้ปฏิบัติตามมาตรการป้องกันโควิด-19 ของสาธารณสุขในแต่ละพื้นที่ และขอให้วัดดำเนินการปฏิบัติตามมาตรการการป้องกันการแพร่ระบาดของโรค จัดเวียนเทียนเป็นรอบ ๆ หรือกำหนดจุดยืนประกอบพิธีตามความเหมาะสม เพื่อควบคุมการแพร่ระบาดในชุมชน ป้องกันไม่ให้เกิดการระบาดในกลุ่มคลัสเตอร์ใหม่ในอนาคต ขณะเดียวกันก็ขอวิงวอนให้พุทธศาสนิกชนที่ไปวัดปฏิบัติตามมาตรการ Universal Prevention อย่างเคร่งครัดด้วย
สำหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 14,373 ราย จำแนกเป็น ผู้ติดเชื้อในประเทศ 14,177 ราย และผู้ป่วยมาจากต่างประเทศ 196 ราย ผู้เสียชีวิตเพิ่มขึ้น 27 ราย ผู้ที่กำลังรักษาตัว 132,728 ราย และมียอดผู้ที่หายป่วยกลับบ้านแล้ว 11,551 ราย ทำให้มียอดผู้ป่วยยืนยันสะสมตั้งแต่ 1 ม.ค. 65 จำนวน 399,165 ราย จำนวนผู้ที่หายป่วยสะสมจำนวน 298,889 ราย ขณะที่รายงานภาพรวมการฉีดวัคซีนโควิด-19 สรุปจำนวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 13 ก.พ. 2565 รวม 120,009,241 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 52,786,726 โดส ผู้ได้รับวัคซีนเข็มที่ 2 สะสม 49,217,413 โดส ผู้ได้รับวัคซีนเข็มที่ 3 สะสม 16,677,059 โดส และผู้ได้รับวัคซีนเข็มที่ 4 สะสม 1,328,043 โดส
.............................
วันอังคารที่ 19 ตุลาคม 2564
​ครม.เห็นชอบไทย-จีนจับมือผลักดันอุตสาหกรรมภาพยนตร์ทั้งระบบ ใช้เป็นSoft power ส่งเสริมการค้า การลงทุน ท่องเที่ยว หนุนอุตสาหกรรมภาพยนตร์-ดิจิทัลโตหลายเท่าตัว
​ครม.เห็นชอบไทย-จีนจับมือผลักดันอุตสาหกรรมภาพยนตร์ทั้งระบบ ใช้เป็นSoft power ส่งเสริมการค้า การลงทุน ท่องเที่ยว หนุนอุตสาหกรรมภาพยนตร์-ดิจิทัลโตหลายเท่าตัว
วันนี้ 19 ต.ค. 64 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 19 ตุลาคม 2564 ว่า ครม.เห็นชอบร่างบันทึกความเข้าใจว่าด้วยความร่วมมือด้านภาพยนตร์ระหว่างทบวงกิจการภาพยนตร์แห่งสาธารณรัฐประชาชนจีนและกระทรวงวัฒนธรรมแห่งราชอาณาจักรไทย ที่จะมีการลงนามในช่วงประมาณต้นปี 2565 ตามที่กระทรวงวัฒนธรรมเสนอ เพื่อส่งเสริมความร่วมมือด้านภาพยนตร์ของทั้งสองประเทศ โดยร่างบันทึกความเข้าใจมีสาระสำคัญเป็นการกำหนดความร่วมมือด้านภาพยนตร์ของทั้งสองฝ่ายภายในระยะเวลา 5 ปี อาทิ
1.เป็นเจ้าภาพจัดนิทรรศการภาพยนตร์หนึ่งครั้ง และส่งคณะผู้แทนภาพยนตร์ไปร่วมกิจกรรม
2.สนับสนุนให้องค์กรภาพยนตร์และบุคคลของทั้งสองประเทศ แลกเปลี่ยน ร่วมมือ และแบ่งปันข้อมูลอุตสาหกรรมซึ่งกันและกัน
3.สนับสนุนการร่วมผลิตภาพยนตร์ในประเด็นความสนใจร่วมกัน
4.สนับสนุนให้ผู้สร้างภาพยนตร์และภาพยนตร์ของทั้งสองประเทศ มีส่วนร่วมในเทศกาลภาพยนตร์ที่จัดขึ้น
5.สนับสนุนให้ช่องโทรทัศน์หรือภาพยนตร์ของทั้งสองประเทศ นำเข้าและออกอากาศภาพยนตร์ของกันและกัน
6.สนับสนุนให้หอภาพยนตร์ของทั้งสองประเทศ ขยายการแลกเปลี่ยนและความร่วมมือด้านข้อมูลภาพและเสียงตามหลักผลประโยชน์ร่วมกัน
7.สนับสนุนให้มีการจัดทำข้อตกลงในการร่วมผลิตภาพยนตร์ระหว่างรัฐบาลของทั้งสองประเทศ
ร่างบันทึกความเข้าใจฉบับนี้จะส่งผลให้เกิดประโยชน์ในหลายด้าน โดยเฉพาะความร่วมมือในการผลิตภาพยนตร์ระหว่างรัฐบาลทั้งสองประเทศ สนับสนุนการนำเข้าและออกอากาศภาพยนตร์ระหว่างกัน ซึ่งจะส่งผลดีต่อกิจกรรมทางเศรษฐกิจของธุรกิจต่างๆ ที่เกี่ยวข้อง อาทิ การใช้สถานที่ถ่ายทำ การเช่าโรงถ่ายทำ การจ้างทีมสตั๊นท์ เป็นต้น นอกจากนี้ การร่วมลงทุนภาพยนตร์ร่วมกันจะถือได้ว่าภาพยนตร์ที่ผลิตได้เป็นภาพยนตร์สองสัญชาติ จะทำให้ไทยสามารถจัดฉายในประเทศจีนได้โดยไม่ต้องผ่านระบบการกำหนดสัดส่วน (Quota) ภาพยนตร์ต่างประเทศ ซึ่งตลาดภาพยนตร์ในประเทศจีนมีขนาดใหญ่เป็นอันดับ 2 ของโลก รองจากสหรัฐอเมริกา ในปีพ.ศ. 2562 มีมูลค่าการขายตั๋วอยู่ที่ 64,200 ล้านหยวน หรือประมาณ 337,050 ล้านบาท เพิ่มขึ้นจากปีก่อนหน้า ร้อยละ 5.9 และในช่วง 5 ปีที่ผ่านมา มีจำนวนโรงภาพยนตร์เพิ่มขึ้นอย่างต่อเนื่อง โดยใน ปีพ.ศ. 2562 มีจำนวนโรงภาพยนตร์ทั้งสิ้น 68,992 โรง ซึ่งถือว่าเป็นประเทศที่มีจำนวนโรงภาพยนตร์มากที่สุดในโลก
“นับเป็นจุดเริ่มต้นของการขยายความร่วมมือเพื่อเพิ่มมูลค่าของอุตสาหกรรมภาพยนตร์ของทั้งสองประเทศและความร่วมมือในอุตสาหกรรมออนไลน์และดิจิทัล อีกทั้งจะเป็นการใช้สื่อภาพยนตร์เป็นเครื่องมือด้าน Soft Power เพื่อนำเสนอ ส่งเสริม และประชาสัมพันธ์ สร้างกระแสความนิยมของประเทศไทย เพื่อนำไปสู่ผลประโยชน์ด้านอื่นโดยเฉพาะการค้า การลงทุน และการท่องเที่ยวด้วย” นางสาวรัชดา กล่าว
............
กลุ่่มประชาสัมพันธ์และเผยแพร่ สำนักโฆษก